Federal Communications Commission

Federal Communications Commission (FCC) er et amerikansk føderalt forvaltningsorgan som regulerer telekommunikasjon (herunder fasttelefoni og mobiltelefoni), kringkasting gjennom radiobølger og anvendelsen av det elektromagnetisk spekter. FCC ble opprettet 19. juni 1934 gjennom lovgivning i Kongressen og erstattet Federal Radio Commission som var etablert i 1926.What We Do – fcc.gov

FCC ledes av et kollegium på fem medlemmer som utnevnes av USAs president etter godkjennelse av USAs senat. Presidenten utpeker et av de fem medlemmene til formann, som er forvaltningsorganets utøvende leder. Av kollegiets fem medlemmer kan ikke mer enn tre være medlem av samme politiske parti.FCC leadership – fcc.gov

FCC er i sin helhet finansiert gjennom avgifter pålagt de regulerte virksomhetene.

 FCC Fairness Doctrine 
mini|alt=Bilde av Ronald Reagan|President Ronald Reagan hadde utnevnt tre av fire kommissærer i FCC som vedtok å fjerne Fairness Doctrine i 1987
FCC hadde fra 1949 en Fairness Doctrine som henstilte til kringkastingsstasjonene om å ha balansert dekning. Dette hadde sin bakgrunn i at det var et begrenset antall radiofrekvenser, og FCC kunne stille krav til dem som fikk tillatelse til å bruke disse frekvensene. Kringkastere ble bedt om å bruke noe av sin sendetid på å diskutere kontroversielle saker av offentlig interesse og å lufte motstridende synspunkter på disse sakene. Stasjonene kunne selv velge hvordan dette kunne gjøres: gjennom nyhetsinnslag, partsinnlegg eller redaksjonelle synspunkter. FCC opphevet bestemmelsen i 1987. Med framveksten av kabel-TV var det ikke lenger så stor mangel på radiofrekvenser, og motstanderne av Fairness Doctrine mente den stred mot første grunnlovstillegg om ytringsfrihet. Det var også eksempler på at i stedet for å fremme et balansert syn, unnlot enkelte kringkastere i stedet å omtale kontroversielle saker. FCCs fjerning vakte motstand i Kongressen, som dengang hadde flertall fra demokratene, og den vedtok at Fairness Doctrine skulle være lov. President Ronald Reagan la ned veto, og loven trådte aldri i kraft. Det samme skjedde under president George H.W. Bush i 1991. Val E. Limburg, Fairness Doctrine : U.S. Broadcasting Policy, arkivert 7. desember 2008, The Museum of Broadcast Communications

Referanser

Eksterne lenker


Kategori:USAs føderale myndigheter
Kategori:Teleregulering
Kategori:Kringkasting
Kategori:Etableringer i 1934